stanford-oval/wikipedia huggingface dataset:
איסור שוחד

| --- | --- |
 מקרא:  ספר שמות, פרק כ"ג, פסוק ח'
 משנה תורה:  ספר שופטים, הלכות סנהדרין והעונשין המסורין להם, פרק כ"ג
 שולחן ערוך:  חושן משפט, סימן ט'
 ספרי מניין המצוות:  ספר המצוות, לאו רע"ד ספר החינוך, מצווה פ"ג
 
איסור שוחד הוא מצוות לא תעשה מהתורה על קבלת שוחד בידי הדיינים.
התורה אוסרת על השופט לקחת שוחד: ”וְשֹׁחַד לֹא תִקָּח” (ספר שמות, פרק כ"ג, פסוק ח'); ”לֹא־תַטֶּה מִשְׁפָּט לֹא תַכִּיר פָּנִים וְלֹא־תִקַּח שֹׁחַד כִּי הַשֹּׁחַד יְעַוֵּר עֵינֵי חֲכָמִים וִיסַלֵּף דִּבְרֵי צַדִּיקִם” (ספר דברים, פרק ט"ז, פסוק י"ט). רש"י, בפירושו לפסוק בספר שמות, מציין שהאיסור חל אף אם השוחד ניתן כדי לשפוט אמת.
בנבואתו הראשונה מאשים ישעיהו הנביא: ”שָׂרַיִךְ סוֹרְרִים וְחַבְרֵי גַּנָּבִים כֻּלּוֹ אֹהֵב שֹׁחַד וְרֹדֵף שַׁלְמֹנִים יָתוֹם לֹא יִשְׁפֹּטוּ וְרִיב אַלְמָנָה לֹא-יָבוֹא אֲלֵיהֶם” (ספר ישעיהו, פרק א', פסוק כ"ג).
בתלמוד נאמר "אפילו צדיק גמור ולוקח שוחד, אינו נפטר מן העולם בלא טירוף דעת" (תלמוד בבלי, מסכת כתובות, דף ק"ה, עמוד ב'). בהמשך מומחשת הזהירות שנקטו חכמים גם מאבק שוחד, שהוא מעשה שיש בו רק דמיון לשוחד. מסופר על האמורא שמואל שעבר על גשר. בא אדם ונתן לו יד, לסייע לו במעבר הגשר. אמר לו שמואל: מה מעשיך פה? אמר לו: דין יש לי בפניך. אמר לו: פסול אני לך לדין.
מאוחר יותר הורחב האיסור על קבלת טובת הנאה מבעל דין גם לאחר שהסתיים המשפט. הרמ"א כתב בעניין זה במאה ה-16: "דיין שדן כבר, ובא הבעל דין ליתן לו מתנה על שהפך בזכותו - אסור לו לקבלו".
אף שבתורה מוצג איסור שוחד כאיסור על המקבל, הרחיבו חז"ל איסור זה גם לנותן, בבחינת "לפני עיוור לא תיתן מכשול".
איסור מתן שוחד וקבלתו מתייחס גם לשופט נכרי, משום שגם בני נח נצטוו על הדינים, ואף להם אסור לקבל שוחד, ומי שמציע להם שוחד, עושה עוולה, וגם גורם להם מכשול.
האיסור לתת שוחד ולקבלו אמור גם ביחס להליכי בחירתם של נבחרי הציבור. בספרות ההלכה, הדבר בא לידי ביטוי מיוחד בעניין בחירת רבנים..
ראו גם

איסור הטיית משפט
הערות שוליים

↑  ראו פירוש הרמב"ן לבראשית לד, יג. ושו"ת חתם סופר, חלק ו, סימן יד; פתחי תשובה לשולחן ערוך, שם, ס"ק ג.
↑  אליאב שוחטמן, טוהר השיפוט וטוהר המִנהל הציבורי, גיליון מס' 135 של המרכז להוראת המשפט העברי ולימודו במכללת שערי משפט - פרשת שופטים, תשס"ג, באתר "דעת".
| ספר דברים |
| --- | --- | --- |
| פרשת דברים | ערבות מואב • חטא המרגלים • חטא המעפילים |  |
| פרשת ואתחנן | עשרת הדיברות • שמע ישראל • שמע ישראל (פרשיה) • תפילין |  |
| פרשת עקב | כוחי ועוצם ידי • תורת הגמול • חטא העגל • והיה אם שמוע • ברכת המזון • שבעת המינים • לא תערץ מפניהם |  |
| פרשת ראה | היתר אכילת בשר • נביא שקר • מסית • עיר הנידחת • סימני כשרות בבעלי חיים • תרומות ומעשרות • שמיטת כספים • עבד עברי • שלוש רגלים • עלייה לרגל |  |
| פרשת שופטים | משפט עברי • איסור שוחד • איסור עבודה זרה • זקן ממרא • מצוות מינוי מלך • זרוע, לחיים וקיבה • ראשית הגז • כישוף • אוב • ידעוני • חובר חבר • רוצח בשגגה • עיר מקלט • עדות שקר • עדים זוממים • לא תערוץ מפניהם • הלכות מלחמה • כהן משוח מלחמה • מצוות קריאה לשלום במלחמה • בל תשחית • עגלה ערופה |  |
| פרשת כי תצא | אשת יפת תואר • משפט הבכורה • בן סורר ומורה • תלייה • השבת אבידה • לא ילבש • מוציא שם רע • מפתה • איסור קדשה • גירושין • ייבום וחליצה • ממזר • מצוות טעינה • איסור ריבית • משכון • הלנת שכר • מתנות עניים • לא תחסום שור בדישו • כלאי הכרם • לא תחרוש בשור ובחמור יחדו • שעטנז • לא ילבש • השבת אבדה • איסור גנבת נפש • אתנן זונה ומחיר כלב • קבורת המת • שילוח הקן • מצוות מעקה • ציצית • נדרים • מלקות |  |
| פרשת כי תבוא | מקרא ביכורים • וידוי מעשרות • מעמד הר גריזים והר עיבל |  |
| פרשת נצבים | תשובה • קיבוץ גלויות |  |
| פרשת וילך | הקהל • הסמכת יהושע • כתיבת משה את התורה |  |
| פרשת האזינו | שירת האזינו |  |
| פרשת וזאת הברכה | ברכת משה • מות משה • הר נבו |  |
| דמויות מרכזיות | משה • יהושע בן נון |  |
ספר בראשית • ספר שמות • ספר ויקרא • ספר במדבר • ספר דברים
| המשפט העברי |
| --- | --- | --- |
| בית דין והדיינים | סמיכת זקנים • ערכאות של גויים • איגרות בית דין • איסור הטיית משפט • איסור שוחד • כבוד הבריות במשפט העברי |  |
| סדר הדין | לא תגורו מפני איש • בצדק תשפוט עמיתך • דרישה וחקירה • דין מרומה • אנן סהדי |  |
| תובע ונתבע | כתב סירוב • הודאת בעל דין |  |
| דיני ראיות | עדות • כיוון שהגיד שוב אינו חוזר ומגיד • עדים זוממים • פסולי עדות • לא תישא שמע שווא • אין עד נעשה דיין • נמצא אחד קרוב או פסול • שטר • סימנים • קול |  |
| דיני טענות | טענת ברי • ברי ושמא • ספק וודאי • קים לי • מרא קמא • כופר הכל • מודה במקצת • מיגו  • טענו חיטין והודה לו בשעורין • טוען וחוזר וטוען • הוחזק כפרן |  |
| פסק בית דין | הכרעת רוב בדיינים • המוציא מחברו עליו הראיה • יחלוקו • יהא מונח עד שיבוא אליהו • כל דאלים גבר • שודא דדייני • פשרה • עביד איניש דינא לנפשיה • הפקר בית דין הפקר • חזקת ממון • תפיסה • גוד או איגוד |  |
אלקנת הצבעים

| אלקנת הצבעים |
| --- | --- |
 אלקנת הצבעים
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: צינוראים
משפחה:: זיפניים
סוג:: אלקנה
מין:: אלקנת הצבעים
שם מדעי
 Alkanna tinctoria ‏טאוש, 1824
אלקנת הצבעים
אלקנת הצבעים (שם מדעי: Alkanna tinctoria) היא מין בסוג אלקנה שבמשפחת הזיפניים, עשבוני רב שנתי.
תיאור הצמח

שורשה של אלקנת הצבעים מעוצה, ותחת קליפתו הוא אדום. גבעוליו הרכים שרועים וגובהו הכללי נע בין 10 ל-40 ס"מ. חלקי הצמח ירוקים מכוסים שערות רכות שבבסיסן נקודה בהירה. הענפים לא מסתעפים. העלים מוארכים – התחתונים מחודדים בצידם המחובר לגבעול והעליונים חובקים אותו מעט.
הפריחה בסוף החורף – תחילת האביב. התפרחת מתארכת, הפרחים יוצאים מחיק חפים ירוקים הגדולים מגביעו של הפרח. הגביע משונן בשפתו. הפרחים צינוריים, אורכם כ-10 מ"מ, רוחבם כ-8 מ"מ, צבעם כחול עז או לעיתים רחוקות לבן, ובתחתיתם כתם זהוב. הפרי הוא אגוזית כהה, צרה בחלקה התחתון, מעוגלת ומגובששת בחלקה העליון.
אלקנת הצבעים נפוצה באזור הים תיכוני. בארץ היא צומחת על חולות יציבים באזור החוף, או על אדמות חול-חמרה.
שמו העברי והמדעי, אלקנה, הוא שיבוש של שמו הערבי אל-חנא – על שם הצבע האדום המשמש לחינה שהיו מיצרים משורשיו האדומים. מן הצמח מופקים כיום חומרים המשמשים כחומרי צבע בתעשיית המזון והקוסמטיקה.
שימושים רפואיים לפי מקורות קדומים ובימינו

ברפואה הקלאסית שימשו שורשי הצמח לריפוי כוויות, כיבים מודלקים, צרכת ובעיות בטחול ובמערכת השתן. כן שימשו השורשים מרכיב בתכשיר להפלת עוברים. ברפואה העממית בימינו משמש השורש לריפוי בעיות במערכת העיכול, להורדת נפיחויות ולשיכוך כאבי פרקים ודלקות. לעיתים השורש משמש גם להכנת פתיליות לריפוי דלקות ברחם. בשל צבעו האדום משמש גם לצביעה ולייצור ממתקים.
הערות שוליים

↑  אפרים לב וזהר עמר, סממני המרפא המסורתיים בארץ ישראל, ירושלים, תשס"ב, עמ' 78.
אליזבת קסטר

| --- | --- |

ג'ורג' ואליזבת 'ליבי' קסטר
 לידה:  8 באפריל 1842 מישיגן, ארצות הברית
 פטירה:  4 באפריל 1933 (בגיל 90) ניו יורק סיטי, ניו יורק
 מדינה:  ארצות הברית 
 מקום קבורה:  בית הקברות וסט פוינט 
 שם עט:  Libbie Bacon 
 תקופת הפעילות:  1885–1893 (כ־8 שנים)
 בן או בת זוג:  ג'ורג' ארמסטרונג קסטר 
 
אליזבת בייקון קסטר (באנגלית: Elizabeth Bacon Custer; ‏8 באפריל 1842 - 4 באפריל 1933) הייתה אשתו של גנרל ג'ורג' קסטר. אחרי מותו היא נהייתה לדוברת נלהבת של מורשתו בעזרת ספרים שכתבה והרצאות. דמותו האייקונית של בעלה לאחר מותו כפי שהצטיירה בציבור האמריקני הייתה לא מעט בזכותה.
שנותיה הראשונות

אליזבת ליבי בייקון נולדה בעיר מונרו, מישיגן ב-1842. אביה היה שופט עשיר ובעל השפעה. ילדותה הייתה רצופה בטרגדיות כששלושת אחיה ואמה מתו עוד לפני הגיעה לגיל 13. בשל היותה בתו היחידה של אביה שהגיעה לבגרות, אהב אותה אביה בקנאות. ליבי שהייתה יפה ואינטליגנטית סיימה את תיכון הבנות ביוני 1862 כמצטיינת כיתתה. אביה קיווה שתינשא לאדם ממעמד משפחתי דומה.
בסתיו 1862 פגשה את בעלה לעתיד באמצע מלחמת האזרחים האמריקנית. מאוחר יותר כתב קסטר שהוא התאהב בה כבר בפגישה הראשונה. אביה של אליזבת לא היה מרוצה מהקשר בין השניים. הוא לא הסכים שאליזבת תיפגש עם קסטר שכן הוא היה ממשפחה ענייה ולא מוכרת וכן מפני שלא רצה שאליזבת תהיה אשת איש צבא. רק לפני קרב גטיסברג, כשקסטר הועלה לדרגת בריגדיר גנרל, הוא התרצה והסכים לנישואיהם. הם נישאו ב-9 בפברואר 1864.
מותו של קסטר ופועלה להנצחתו

לאחר שקסטר נהרג יחד עם כל הכוח שעמד בראשו בקרב ליטל ביגהורן ביוני 1876 הוא ספג ביקורות רבות מהתקשורת ומקצינים בצבא על כך שהוא עשה טעויות מטופשות ונכנס לתוך מלכודת. נשיא ארצות הברית יוליסס ס. גרנט האשים בפומבי את קסטר באסון הצבאי. בחוששה שקסטר יהפוך לשעיר לעזאזל של ההיסטוריה היא יצאה לקמפיין תקשורתי נרחב על מנת לבנות את דמותו של בעלה מחדש. היא החלה לכתוב מאמרים ולהרצות בכנסים שבהם היללה את שמו של בעלה שהיה בעיניה קדוש מעונה. שלושת הספרים שכתבה: 'מגפיים ואוכפים' (1885), 'בעקבות הדגל' (1890) ו'מחנה במישורים' (1893) היו יצירות ספרותיות איכותיות והוקדשו להאדרת שמו של בעלה.
מאמציה השתלמו. דמותו של קסטר הגיבור, שרוכב בראש הכוח כנגד האינדיאנים ולבסוף נהרג בגבורה, נצרב בתודעה האמריקנית כמו קרב אלמו. אליזבת נשארה נאמנה לבעלה ולא נישאה מחדש. על אף שסיירה ברחבי ארצות הברית והעולם במהלך חייה, אליזבת מעולם לא הגיעה לעמק שבו התרחש קרב ליטל ביגהורן. סופר עליה ששמרה מכתב מנשיא ארצות הברית תאודור רוזוולט שבו הוא כתב לה ש"קסטר הוא אחד מגיבורי'.
לאחר תקופה ראשונית של התמודדות עם החובות הכספיים של בעלה עברו עליה מרבית חייה בנוחות כלכלית עקב ההכנסות מהקריירה הספרותית שלה וההרצאות שנשאה. היא השאירה אחריה נכסים בשווי 100,000 דולר כשנפטרה ארבעה ימים לפני יום הולדתה ה-91 ב-4 באפריל 1933. כמה שנים לפני מותה היא אמרה לכתב שראיין אותה שאכזבתה הגדולה ביותר היא העובדה שלא ילדה בן שיישא את שמו המכובד של בעלה.
הערות שוליים

↑  Wert, Jeffry D. (1996). Custer: The Controversial Life of George Armstrong Custer. New York: Simon & Schuster. pp. 62–65. ISBN 0-684-81043-3.
↑  Wert, Jeffry D. (1996). Custer: The Controversial Life of George Armstrong Custer. New York: Simon & Schuster. pp. 65–68. ISBN 0-684-81043-3.
↑  Wert, Jeffry D. (1996). Custer: The Controversial Life of George Armstrong Custer. New York: Simon & Schuster. p. 357. ISBN 0-684-81043-3.
↑  Barnett, Louise (1996). Touched by Fire: The Life, Death, and Afterlife of George Armstrong Custer. New York: Henry Holt and Company, Inc. p. 355. ISBN 0-8050-3720-9.
↑  Donovan, James M.; Donovan, Jim (2008). A terrible glory: Custer and the Little Bighorn-- the last great battle of the American West. New York: Little, Brown and Co. ISBN 978-0-316-15578-6.{{cite book}}:  תחזוקה - ציטוט: multiple names: authors list (link)
| --- | --- |
בקרת זהויות :  NLI: 987007435179505171  GND: 11887165X  ISNI: 0000 0000 8239 6221  LCCN: n50020522  NTA: 183495853  SNAC: w62z13vx  SUDOC: 133555445  Trove: 1471691  VIAF: 57412439   WorldCat (עם VIAF): 57412439 
אליזבת קסטר יושבת מתחת לנשיא ארצות הברית ויליאם טאפט בחשיפת האנדרטה לזכר ג'ורג' קסטר במונרו, מישיגן (1910)
אילנית אוסטרלית לבנה

| אילנית אוסטרלית לבנה |
| --- | --- |
 אילנית אוסטרלית לבנה
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
משפחה:: אילניתיים
סוג:: ליטוריה
מין:: אילנית אוסטרלית לבנה
שם מדעי
 Litoria caerulea ‏(מנתח), 1790
תחום תפוצה


אִילָנִית אוֹסְטְרָלִית לְבָנָה (שם מדעי: Litoria caerulea) היא מין של אילנית הנפוצה במקור באוסטרליה ובגינאה החדשה והובאה גם אל אזורים מסוימים בניו זילנד ובארצות הברית והתרבתה שם. המין אילנית אוסטרלית לבנה משתייך לסוג ליטוריה שבסדרת חסרי הזנב. במראה, האילנית האוסטרלית הלבנה דומה מאוד לשני מינים אחרים בסוג: Litoria splendida ואילנית ענקית.
האילנית האוסטרלית הלבנה היא מין גדול יחסית, ואורכה מגיע ל-10 סנטימטרים. תוחלת החיים של האילנית האוסטרלית הלבנה בשבי גבוהה בהשוואה למיני חסרי זנב אחרים ומגיעה לכ-16 שנים. האילנית האוסטרלית הלבנה נוחה לגידול בידי בני אדם ומותאמת למחיה באזורים עירוניים, בסביבות מגורי האדם; לרוב היא נמצאת על חלונות בתים, בהם היא תרה אחר חרקים שנמשכים לאור. בשל תכונותיה הפיזיולוגיות וההתנהגותיות, האילנית האוסטרלית הלבנה נעשתה לחיית מחמד אקזוטית ברחבי העולם. לחומר המופרש מעור האילנית סגולות רפואיות, והוא יכול לשמש כחומר מחטא ואנטי-ויראלי בתכשירי רוקחות.
האילנית האוסטרלית הלבנה הייתה הצפרדע הראשונה שתועדה באופן מדעי באוסטרליה. הבוטנאי והרופא האנגלי ג'ון וייט (John White‏; 1832-1756) תיעד את המין ב-1790. במקור נקרא המין Rana caerulea (צפרדע כחולה); על אף שצבע המין הוא ירוק, הפרטים שלכד וייט ושלח לארצו אנגליה ניזוקו בדרכם כתוצאה מחומר משמר ונעשו כחולים.
הצפוניים והמזרחיים של אוסטרליה ובדרום גינאה החדשה; שטחי המחיה של צפרדע זו מוגבלים בדרך כלל לאזורים בעלי אקלים חם, טרופי ולח, אך האילנית האוסטרלית הלבנה נפוצה גם באזור מזרח אוסטרליה בו קר יחסית בחורף. בגינאה החדשה, תפוצתה של האילנית האוסטרלית הלבנה מוגבלת לאזור הדרומי והיבש יותר. שם היא נפוצה החל מאזור דרום מערב גינאה החדשה ועד הבירה פורט מורסבי, אך בעיקר באי דארו (Daru Island).
נאספו מספר מצומצם של עדויות על תצפיות של אילנית אוסטרלית לבנה גם בצפון גינאה החדשה, אבל נראה כי היא הובאה לשם בצורה מלאכותית על ידי האדם. בנוסף, המין הובא על ידי האדם הן לניו זילנד והן לארצות הברית. בארצות הברית, תפוצת האילנית האוסטרלית הלבנה בטבע מוגבלת לאזורים בודדים בפלורידה, לשם היא הגיעה לראשונה ככל הנראה במסגרת סחר בחיות מחמד. תפוצת המין בפלורידה מוגבלת, ולא ברור האם היא גרמה לנזקים אקולוגיים כלשהם כגון העלמות של מינים מקומיים כתוצאה מהתחרות עם מין פולש זה. בניו זילנד הייתה בעבר האוכלוסייה י
מראה ואנטומיה

אורכה של האילנית האוסטרלית הלבנה יכול לעלות על 10 סנטימטרים. צבע העור משתנה ותלוי בטמפרטורה ובצבעי הסביבה, ויכול לנוע בין חום בהיר-צהוב לירוק. לעיתים, לאילנית האוסטרלית הלבנה כתמים לבנים קטנים ולא סימטריים באזור הצלעות והגב. קוטרם של כתמים אלו יכול להגיע ל-5 מילימטרים ומספרם מתרבה עם הגיל. בקצות כפות הרגליים משטחי-הצמדה גדולים שאצל פרט בוגר מגיע קוטרם ל-5 מילימטרים. משטחים אלו עוזרים לצפרדע לאחוז ולא ליפול בעודה מטפסת, ומאפשרים לה לטפס בצורה אנכית על משטחים חלקים כגון זכוכית. עיניה של האילנית האוסטרלית הלבנה זהובות ולהן קשתית אופקית האופיינית לסוג Litoria שבו היא חברה. קרומי שחייה נמתחים על האצבעות.
מראהו של הראשן משתנה במשך שלבי ההתפתחות שלו. אורך ראשני האילנית האוסטרלית הלבנה נע בין 8.1 מילימטרים ל-4.4 סנטימטרים. בתחילת חייהם צבעם חום למחצה, כאשר עם התפתחות הצפרדע גדלים החלקים החומים וצבעם משתנה לירוק. צבע עור סגול בקרב פרטים בוגרים מתפרש לעיתים כסימן למצוקה או מחלה. הצד התחתון של פרט צעיר כהה אך מתבהר עם התבגרותו. צדו התחתון של פרט בוגר יהיה לבן כולו. הביצים הן חומות ודבוקות אחת לשנייה בשכבת ג'לי בהיר, וקוטרן נע בין 1.1 ל-1.4 מילימטרים.
אף על פי שלאילנית האוסטרלית הלבנה, כמו כל שאר חסרי הזנב, יש ריאות, היא סופגת חמצן דרך עורה, וכדי לאפשר את ספיגת החמצן העור צריך להישאר לח כל העת. מחמת לחותו התמידית של העור, הוא מהווה מצע נוח לגדילת פתוגנים (גורמים למחלה) אשר משגשגים על העור ומגדילים את הסיכוי ליצירת זיהום. כדי למנוע מצב זה, האילנית האוסטרלית הלבנה מפרישה מעורה פפטידים אשר הורסים את הפתוגניים הללו; לחלק מפפטידים אלו סגולות אנטיביוטיות ואנטיוויראליות. בנוסף, הם מכילים חומר המדכא רעב. כן נמצא כי כמה מפפטידים אלו הרסו את נגיף האיידס (HIV) בלי להרוס תאי לימפוציט T בריאים.
התנהגות ואקולוגיה

אופייה של האילנית האוסטרלית הלבנה נוח והיא אינה מרבה בפעילות. היא פעילה בעיקר בשעות הלילה; בשעות המוקדמות של הערב היא יוצאת ממחבואה כדי לקרקר (באביב ובקיץ) ולאחר מכן לצוד במהלך הלילה, ואילו את היום היא מבלה בפעילות מועטת או בשינה, בעיקר באזורים לחים וחשוכים. במהלך החורף, האילנית האוסטרלית הלבנה אינה מקרקרת ובדרך כלל לא ניתן לראותה.
בית הגידול של האילנית האוסטרלית הלבנה ואורח החיים שלה משתנה בהתאם לאזור המסוים בה היא חיה. בדרך כלל היא נפוצה על חופות עצים בקרבת מקורות מים עומדים, אך היא מסוגלת לשרוד גם באזורים ביצתיים (בין הקנים) ובשטחים מישוריים. לעיתים קרובות אילנית אוסטרלית לבנה נכנסת לבתים ושוכנת שם בקרבת מקורות מים כגון בית שימוש או בור ביוב, שם היא מסתדרת היטב, או על חלונות הבית עליהם היא מחפשת חרקים.
קרקור האילנית האוסטרלית הלבנה חלש ואיטי יחסית, ונשמע כקולות "קרוואק" חוזרים ונשנים. ברוב חודשי השנה האילנית האוסטרלית הלבנה מקרקרת מאתרים גבוהים יחסית, כגון עצים או מרזבים, אך במהלך עונת הרבייה היא מקרקרת באתרים מעט נמוכים יותר הנמצאים בקרבת מקורות מים עומדים. כמו מיני חסרי זנב רבים, קרקור האילנית האוסטרלית הלבנה לא נועד להזדווגות בלבד; תועדו מקרים שבהם התבצע קרקור שנועד להעיד על מיקומם (בעיקר לאחר גשם), מסיבות שאינן ברורות למדענים. בנוסף, האילנית האוסטרלית הלבנה משמיעה קרקורי אזהרה בעת סכנה, טורף מתקרב או אדם המתקרב ועלול להסב נזק.
תזונת האילנית האוסטרלית הלבנה מתבססת בעיקר על חרקים ועכבישים, אך היא יכולה לכלול גם חסרי זנב קטנים ואף יונקים זעירים. מספר אילניות מצויות בקרבת מערות עטלפים ועטות על עטלפים קטנים שנחבטים לידם מהרוח. שיני הצפרדע אינן מותאמות לחיתוך בשר, ולכן על הטרף להיות קטן דיו ומתאים לפיה של הצפרדע. מינים רבים של חסרי זנב שולחים את לשונם אל הטרף כדי להביאו לפה. האילנית האוסטרלית הלבנה משתמשת בטכניקה זו כשברצונה לצוד טרף קטן ממדים; במקרה של טרף גדול יותר היא תזנק עליו ואז תתפוס אותו בגפיה הקדמיות ותכניס אותו לפיה.
לאילנית האוסטרלית הלבנה קיימים באוסטרליה ובגינאה החדשה מספר טורפים, בכללם נחשים ומספר מינים של לטאות ועופות. ההתיישבות האירופאית באוסטרליה הביאה עימה מספר מיני טורפים נוספים, בעיקר כלבים וחתולים. תוחלת החיים של המין בשבי עומדת על כ-16 שנים, אך תועדו מקרים בהם היא הגיעה לגיל 20 שנים ומעלה - גיל נכבד מאוד עבור צפרדע. תוחלת החיים בטבע נמוכה מתוחלת החיים בשבי, בשל טורפים וסכנות נוספות.
רבייה

החיזור והרבייה מתבצעים לקראת סוף האביב ותחילת הקיץ. בתקופה זו, מפתח הזכר על גבי אצבעות הגפיים שלו כריות הדבקה שחורות מיוחדות (מעבר לאלה הנמצאות שם תמיד). כריות אלו מסייעות לזכר להמשיך ולאחוז בנקבה במהלך חיבוק הכלולות בלי ליפול. בעונת הרבייה, הזכר מפיק קולות קרקור מיוחדים שנועדו למשוך את הנקבה אליו, ובדרך כלל השניים נפגשים בסמוך למקורות מים עומדים.
במהלך חיבוק הכלולות הזכר אוחז בנקבה ונמצא על גבה. אז, משחררת הנקבה את ביצותיה וזרע הזכר מפרה אותן במהירות. בכל השרצה מוטלת כמות גדולה הנעה בין 200 ל-300 ביצים אל המים; אז הביצים שוקעות לאיטן ונדבקות לקרקעית מקור המים, לצמח או לסלע. גם לאחר מחזור ההטלה הראשון הזכר והנקבה נשארים בחיבוק הכלולות למשך פרק זמן של עד יומיים, בו תהליך ההפריה חוזר ונשנה פעמים רבות ומביא, בסך הכל, להטלת בין 2,000 ל-3,000 ביצים.
הביצים בוקעות כשלושה ימים לאחר הטלתן. כדי שהביצים תבקענה והראשנים ישרדו, על המים להיות בטמפרטורה של בין 28 ל-38 מעלות צלזיוס ועומקם צריך להיות בין 5 ל-50 סנטימטרים. תהליך המטמורפוזה (השינוי מראשן לבוגר-למחצה) מתרחשת בין חודשיים לשלושה חודשים לאחר הבקיעה, והצפרדעים מגיעות לבגרות מינית בגיל שנתיים לערך.
שימור וגידול בשבי

לאילנית האוסטרלית הלבנה, ככל שאר המינים המרכיבים את הפאונה האוסטרלית, מעמד חוקי של בעל חיים מוגן באוסטרליה, תחת "החוק להגנת הסביבה ושימור מגוון צורות החיים" משנת 1999 (Environment Protection and Biodiversity Conservation Act 1999)‏.
אזורים רבים שהיוו בעבר את בית הגידול הטבעי של האילנית האוסטרלית הלבנה נהרסו על ידי האדם. בנוסף, פרטים רבים של אילנית אוסטרלית לבנה לקו במחלת הכיטרידיומיקוסיס שפוגעת בדו-חיים ברחבי העולם ונגרמת על ידי הפטרייה Batrachochytrium dendrobatidis. שני גורמים אלו, יחד עם ההידרדרות הכללית בתפוצת חסרי זנב באוסטרליה בפרט ובשאר היבשות בכלל, מאיימים להביא את אוכלוסיית האילנית האוסטרלית הלבנה לידי הצטמצמות. עם זאת, בשל תוחלת החיים הארוכה של מין זה, צמצום באוכלוסייה וירידה בשיעור הילודה לא מזיקים כל כך לאוכלוסייה הכללית של המין לעת עתה, והוא כלל אינו נתון בסכנת הכחדה.
האילנית האוסטרלית הלבנה היא בין חסרי הזנב הפופולריים ביותר לגידול בשבי. טבעה השקט ותוחלת חייה הארוכה הופכים אותה לחיית מחמד אקזוטית עדיפה בעיני אנשים רבים ברחבי העולם. נוסף על כן, זוהי אחת מחסרי הזנב הקלים ביותר לגידול: היא איננה בררנית בתזונתה ועמידה בפני מחלות וזיהומים רבים. אחת הבעיות העיקריות העומדות בפני המגדלים את האילנית האוסטרלית הלבנה בשבי היא האכלת יתר. המין משמין מאוד אם הוא מואכל יותר מכדי צורכו; בטבע, מבזבזת האילנית האוסטרלית הלבנה אנרגיה רבה על שיטוט באזור המחיה ועל ציד הטרף, אך בשבי היא לא מבזבזת אנרגיה רבה ולכן המזון העודף נהפך לשומן.
לקריאה נוספת

Australian Biological Resources Study (1993). Fauna of Australia: Amphibia & Reptilia. Canberra: Australian Govt. Pub. Service. ISBN 978-0-644-32429-8.
Cogger, Harold G. (1979). Reptiles & Amphibians of Australia. A. H. & A. W. REED PTY LTS. ISBN 0-589-50108-9.
Egerton, L. ed. (2005). Encyclopedia of Australian wildlife. Reader's Digest ISBN 1-876689-34-X
Menzies, J. I. (1976). Handbook of Common New Guinea Frogs. Wau Ecology Institute.
Tyler, M. J. (1994). Australian Frogs A Natural History. Reed Books. ISBN 0-7301-0468-0.
הערות שוליים

↑  אילנית אוסטרלית לבנה באתר הרשימה האדומה של IUCN
↑  Salmon, A.L., et al. (2000). "Isolation, Structural Characterization, and Bioactivity of a Novel Neuromedin U Analog from the Defensive Skin Secretion of the Australasian Tree Frog, Litoria caerulea". Journal of Biological Chemistry 275: 4549-4554.
↑  Frog secretions block HIV. Retrieved on 2005-12-12.
↑  White's Tree Frog Fact Sheet - National Zoo. Retrieved on 2005-12-12.
↑  ‏Environment Protection and Biodiversity Conservation Act 1999.‏ Retrieved on 2005-12-12.‏
| --- | --- |
בקרת זהויות :  NLI: 987007530466905171  LCCN: sh2001001432 
פרט בוגר של אילנית אוסטרלית לבנה
במראה, האילנית האוסטרלית הלבנה (הנראית בתמונה במרכז) דומה מאוד לשני מינים אחרים בסוג ‏Litoria -‏Litoria splendida (מימין) ו-Litoria infrafrenata (משמאל).
אילנית אוסטרלית לבנה לכודה בקורי עכביש לאחר שצדה את העכביש שטווה אותם
אילנית אוסטרלית לבנה בצבע חום-ירוק
אילנית אוסטרלית לבנה על גבי צמח
אמנון דותן

| --- | --- |

אמנון דותן כיו"ר משאב, נשר ותעבורה
 לידה:  31 במרץ 1943 רמת גן
 פטירה:  28 בספטמבר 2023 (בגיל 80)
 מדינה:  ישראל
 מקום מגורים:  רמת השרון
 מקצוע:  איש עסקים, תעשיין ומנהל
אמנון דותן (31 במרץ 1943 – 28 בספטמבר 2023) היה איש עסקים, תעשיין, מנכ"ל, יו"ר ודירקטור ישראלי. כיהן כקונסול כבוד של ליטא בישראל, כנשיא כבוד וכיועץ של קבוצת תעבורה, כנשיא כבוד וכחבר הנהלת ארגון הגג של לשכות המסחר הדו-לאומיות, כנשיא כבוד של המועדון המסחרי-תעשייתי של ישראל, כחבר נשיאות באיגוד לשכות המסחר של ישראל וכן כדירקטור בחברות שונות.
ביוגרפיה

דותן נולד ברמת גן בשנת 1943. היה בוגר מגמת הנדסאי בניין באורט טכניקום, וכן בוגר תואר ראשון בהיסטוריה כללית ולימודי הנדסת בניין באוניברסיטה בריטית. שירת בצה"ל בסדיר במערך הבינוי של חיל האוויר ושירת במילואים במערך הנ.מ. של חיל האוויר. בשנת 1965 הצטרף לחברת תעשיות רדימיקס ישראל וכעבור שני עשורים בהם כיהן בכל שדרת הניהול בחברה, התמנה בשנת 1986 לתפקיד מנכ"ל החברה ובשנת 1990 התמנה גם ליו"ר החברה, תפקיד אותו מילא עד 2008. בתחילת שנות ה-90 דותן התמנה בנוסף כחבר בהנהלה העולמית המורחבת של חברת רדימיקס ובמסגרת זו היה חבר בדירקטוריון של סניפי רדימיקס באירופה והקים את סניף רדימיקס בירדן והיה יו"ר חברה זו. מאז התמנה לתפקיד המנכ"ל ועד פרישתו מרדימיקס, דותן הוביל תוכנית פיתוח ובמסגרתה הוקמו עשרות רבות של מפעלי בטון, והחברה נכנסה לתחומים נוספים, לרבות לתחום המחצבות דרך רכישת ענק של חברת אבן וסיד מידי שיכון ובינוי. בשנים 2008–2016 כיהן כיו"ר חברת משאב ייזום ופיתוח בע"מ וכיו"ר נשר מפעלי מלט ישראליים. בשנים 2017–2018 כיהן כיו"ר קבוצת תעבורה אחזקות. לאחר שפרש מתפקידי ניהול המשיך אמנון דותן לסייע לקבוצת תעבורה-לבנת כיועץ וכן עסק בהשקעות שונות ובתפקידים ציבוריים.
פרסים

אמנון דותן זכה בפרסים הבאים:
בשנת 2003 קיבל תואר OBE (Officer of the Most Excellent Order of the British Empire) מהמלכה הבריטית אליזבת השנייה על תרומתו במשך יותר משני עשורים לקידום קשרי המסחר בין בריטניה וישראל.
בשנת 2007 קיבל את פרס התעשייה מייסודה של התאחדות התעשיינים בישראל על הצגת דוגמה ומופת לתעשייה הישראלית ועל תעוזה עסקית, עידוד השקעות זרות וחשיבה אסטרטגית שהובילה את תעשיות רדימיקס למעמד של מובילה בתחומה; ועל פעילות ציבורית יוצאת דופן בתחומי התעשייה, העסקים והחינוך.
בשנת 2018 זכה בפרס Honorary Consul of the year.
ועוד פרסים רבים בישראל ומחוצה לה על תרומתו לקידום הקשרים הכלכליים של מדינת ישראל.
תפקידים ציבוריים

בשנת 1986 מונה ליו"ר האגודה הישראלית של יצרני הבטון
בשנים 2007-1990 כיהן כחבר הנהלה של ארגון ERMCO העולמי (European Ready mixed Concrete Organization)
בשנים 1997–2006 כיהן כיו"ר לשכת מסחר ישראל-בריטניה וכן כחבר מועצת העסקים של ישראל-בריטניה בחסות ממשלות שתי המדינות
בשנים 2006–2013 כיהן כיו"ר ארגון הגג של לשכות המסחר הדו לאומיות של ישראל
בשנת 2008 נבחר לשמש יו"ר איגוד תעשיות מוצרי הבנייה והצריכה בהתאחדות התעשיינים בישראל ושימש כחבר נשיאות של התאחדות התעשיינים במשך עשור
בשנים 2018–2020 כיהן כנשיא המועדון המסחרי והתעשייתי של ישראל
בשנת 2008 מונה לתפקיד קונסול כבוד של ליטא בישראל
שנים רבות היה חבר נשיאות באיגוד לשכות המסחר של ישראל
היה חבר במספר אגודות ידידים של גופים ציבוריים
דותן נפטר ב-28 בספטמבר 2023. הותיר אחריו אישה, טובה, שלושה ילדים, שמונה נכדים ונינה. התגורר ברמת השרון.
הערות שוליים

↑  אתר שגרירות ליטא בישראל
1 2  אתר קבוצת תעבורה-לבנת
↑  אתר ארגון הגג של לשכות המסחר הדו לאומיות בישראל
1 2  אתר המועדון המסחרי והתעשייתי של ישראל
↑  אתר תעשיות רדימיקס (ישראל)
↑  היסטוריה - קבוצת תעשיות רדימיקס (ישראל) בע"מ
↑  אתר חברת נשר
↑  אורה קורן, זוכי פרס התעשייה לשנת 2007: ארז ויגודמן, נשיא ומנכ"ל שטראוס, ויוסי ורדי, יזם ההיי-טק, באתר TheMarker‏, 27 באוגוסט 2007
↑  אמנון דותן, יו"ר קבוצת רדימיקס, באתר הארץ, 29 באוגוסט 2007
↑  Honorary Consul of the year 2018, The Ambassadors’ Club of Israel
↑  אתר ארגון ERMCO
↑  אתר לשכת מסחר ישראל-ברטניה
↑  השקת לשכת המסחר ישראל-קרואטיה
↑  אתר התאחדות התעשיינים בישראל
↑  מועדון הבכירים
↑  מלגות הצטיינות לתלמידי המכללה - רב תחומי עמל חדרה למדעים ולאמנויות, באתר רב תחומי עמל חדרה למדעים ולאמנויות, ‏21 באוגוסט 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמנון דותן".
אמיל קונסטנטינסקו

אמיל קונסטנטינסקו (ברומנית: Emil Constantinescu; נולד ב-19 בנובמבר 1939) היה נשיא רומניה בין השנים 1996–2000.